
TÁMOP-5.3.8-11/A1-2012-000
 kiemelt projekt keretében

Munkavállaláshoz Szükséges képességek fejlesztése tréning
14. TANANYAGEGYSÉG:
TÁRSADALMI REINTEGRÁCIÓ
2012. október
1. Összefoglalás

1.1. A tananyag egység célja

Megismertetni a résztvevőkkel a társadalmi integráció, reintegráció fogalmát, jellemzőit. Bemutatni a társadalmi befogadás és beilleszkedés lehetőségeit és módjait, megismertetni az integráció nehézségeit, akadályait és a folyamat közben jelentkezhető megoldandó problémákat.
Segíteni a résztvevőket saját beilleszkedési terv készítésében.
1.2. Tartalmi sajátosságok, megszerzendő kompetenciák 

A reintegráció komplex társadalmi kérdés, amelynek megoldása nagymértékben a társadalmon belüli közös gondolkodás és együttműködés, kölcsönös alkalmazkodás kialakításán múlik. 
A tananyag egység során megszerzendő kompetenciák:

A társadalmi reintegráció lehetőségeinek és akadályainak megismerése, egyéni beilleszkedési terv készítésének elsajátítása.

1.3. Követelmények a képzés szereplőitől

A tananyag egység követelménye, hogy a résztvevő ismerje meg a társadalmi reintegráció fogalmát, összetevőit, jellemzőit és a beilleszkedés folyamatát.

Tréner: legyen képes a fenti célok elérésére vezetni a csoportot.

Mentor: támogassa a trénert és a résztvevőket, értse meg az alkalmazott módszereket.

Szupervízor: biztosítsa a résztvevők jelenlétét, támogassa munkájukat.

Résztvevők: ismerjék fel a társadalmi reintegráció jelentőségét, ismerjék meg saját szerepüket és lehetőségeiket a beilleszkedés kialakításában.

2. A tananyag egység felépítése és módszerei – programterv

	A téma feldolgozásának tartalmi elemei, menete

	Időke-ret
	Alkalmazott képzési módszer
	Témakör feldolgozásához kiosztott oktatási segédletek, szükséges oktatási eszközök 

	1. NAP

	Bevezetés, köszöntő 
	1.
óra
	Tréneri bevezető
	

	Számunkra mi a társadalmi reintegráció? – közös rajz készítése beszéd nélkül, megbeszélés – mit miért rajzoltak úgy? minek mi az értelme a rajzban? Legfontosabb, a társadalmi reintegrációra vonatkozó elemeket három szóban írják a rajzra
	
	Gyakorlat 2 csoportban, plenáris bemutatás
(1.gyakorlat)
	A/3-as lapok, filctollak

	Tréneri összefoglaló – A társadalmi reintegráció fogalmai, nehézségei, lehetőségei
	
	Tréneri összefoglaló
	Diasor: 1-8.dia
Kivetítő

	Feladatkiadás
	
	
	

	Megbeszélés munkahelyi környezetben:
a beilleszkedés nehézségei, akadályai
	2.-4.
óra
	Egyéni gyűjtés, TCS megbeszélés
(2.gyakorlat)
	1.feladatlap: Milyen nehézségeket, akadályokat tapasztalok a társadalmi beilleszkedés során?

	További ajánlott gyakorlat:

	
	
	

	2. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	Ráhangolás
	Hangulatkártyák állatokkal (A/6 kartonok)

	Amit a legnagyobb nehézségnek tartok – saját nehézségek, tapasztalatok megosztása a többiekkel
	
	Mindenki kiemel egyet-egyet a saját listájáról és plenárisan elmondja a többieknek, összesített gyűjtés
(3.gyakorlat)
	Flipchart papír, filctollak
Post-it

	Feladatkiadás
	
	
	

	Megfigyelés munkahelyi környezetben: 
Hogyan kezeljük a beilleszkedés során tapasztalt nehézségeket, akadályokat?
	2.-4.
óra
	Az összegyűjtött helyzetekre egyéni javaslatok megfogalmazása
(4.gyakorlat)
	2.feladatlap

	
	
	TCS megbeszélés
(4.gyakorlat)
	

	További ajánlott gyakorlat:
Az Én Hálózatom – kiegészítő gyakorlat 1.
Azon személyek, csoportok, ismerősök összegyűjtése és számbavétele, akikre számíthatunk, és kik azok, akik ránk számíthatnak?
	
	(Kiegészítő gyakorlat 1.)
	Kiegészítő feladatlap 1.
A/4-es papírok

	3. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	Ráhangolás
	Hangulatkártyák állatokkal (A/6 kartonok)

	Hogyan kezeljük a beilleszkedés során tapasztalt nehézségeket, akadályokat? (folytatás)
	
	Az egyéni kezelési javaslatok plenáris feldolgozása
(5.gyakorlat)
	Flipchart papír, filctollak

Post-it

	Feladatkiadás
	
	
	

	Miben kell nekem megváltoznom?
A bennünk lévő és a környezetünkben lévő integrációs akadályok azonosítása és szétválasztása
 
	2.-4.
óra
	Minden órában 1-1 helyzet kiválasztása és elemzése egyéni munkában
(6.gyakorlat)
	3.feladatlap: Miben kell nekem megváltoznom?

	
	
	Megbeszélés TCS-ben
(6.gyakorlat)
	Flipchart papír, filctollak

Post-it

	További ajánlott gyakorlat:
Mit csinálnék másképp? – kiegészítő gyakorlat 2.
Egy korábbi, sikertelen beilleszkedési helyzet elemzése
	
	(Kiegészítő gyakorlat 2.)
	Kiegészítő feladatlap 2.

	4. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	Ráhangolás
	Hangulatkártyák állatokkal (A/6 kartonok)

	Miben kell nekem megváltoznom?
A bennünk lévő és a környezetünkben lévő integrációs akadályok azonosítása és szétválasztása (folytatás)
	
	TCS-k prezentációi, plenáris megosztás és feldolgozás
(7.gyakorlat)
	Flipchart papír, filctollak

Post-it

	Feladatkiadás
	
	
	

	Miben kell a környezetnek, társadalomnak megváltoznia?
A bennünk lévő és a környezetünkben lévő integrációs akadályok azonosítása és szétválasztása
	2.-4.
óra
	Minden órában 1-1 helyzet kiválasztása és elemzése egyéni munkában
 (8.gyakorlat)
	4.feladatlap: Miben kell a környezetnek, társadalomnak megváltoznia?
Flipchart papír, filctollak

Post-it

	
	
	Megbeszélés TCS-ben
(8.gyakorlat)
	

	További ajánlott gyakorlat:
Írásos érvelés – érzékenyítő kiegészítő gyakorlat 3.

Egy beilleszkedési levél megírása és megbeszélése
	
	(Kiegészítő gyakorlat 3.)
	Kiegészítő feladatlap 3.
A/4-es lapok

	5. NAP

	Napi programindítás: tréneri köszöntő, hogy vagyunk ma reggel? – hangulatkártyák felmutatása
	1.
óra
	Ráhangolás
	Hangulatkártyák állatokkal (A/6 kartonok)

	Beilleszkedési terv készítése
	
	Tréneri bemutató, egyéni munka
(9.gyakorlat)
	5.feladatlap

	Feladatkiadás
	
	
	

	Beilleszkedési terv készítése
	2.-3. óra
	TCS megbeszélés
(9.gyakorlat)
	

	- 'Üzenet a liftből":
Héten tapasztaltak feldolgozása: egyéni visszatekintés, saját aktivitás és tanultak értékelése 
- Héten tapasztaltak feldolgozása: visszacsatolás egymásnak
	
	TCS-ban
	6.feladatlap: Mi volt a legjobb a héten?
7.feladatlap: A hét tanulságai


	Beilleszkedési terv készítése
	4.
óra
	Megbeszélés mentorral 
(10.gyakorlat)
	

	További ajánlott gyakorlat:
	
	
	

	6. NAP

	Tantermi program
Egy beilleszkedési terv készítése különböző esetekre - vizsgafeladat 
	1.
óra
	Munka 3-4 kiscsoportban (létszámtól függ)

(Vizsgagyakorlat)
	

	Feldolgozás munkahelyi környezetben
Ismétlés, tanultak, gyakorlatok felelevenítése, összefoglalása
	2.óra
	
	

	
	3.óra
	
	

	
	4.óra
	
	


3. Tartalmi elemek

A szegregáció, integráció, reintegráció, társadalmi befogadás és inklúzió fogalma
Társadalmi integráció

· A társadalmi integrációt a társadalomba való beilleszkedésként definiálhatjuk. Mindenképp kortól és földrajzi helyzettől is függ az, hogy kik  alkotják a társadalmat, azaz kik vesznek részt a társadalom tevékenységeiben., s kik azok, akik számára ez akadályozott. A társadalmi integráció célja, hogy például a megváltozott munkaképességű emberek a társadalom teljes értékű és társadalmilag elfogadott tagjai legyenek.
Társadalmi reintegráció

· A társadalmi reintegráció fogalma feltételezi, hogy az egyén valaha a társadalom elfogadott tagja volt, másokhoz szokásos módon járt iskolába, dolgozott, de egy esemény (baleset, betegség, a munkaképesség megváltozása, gyermekek vállalása) következtében elveszítette az „együtt mozgást” a társadalom többi tagjával, s egy átmeneti szakasz után újra feladattá válik a társadalomba való visszailleszkedés.

Szegregáció 

· A szegregáció fogalma elkülönülést, elkülönítést jelent. Arról a jelenségről van szó, amikor bizonyos csoportok a többiektől elkülönülve, elkülönítve végzik társadalmi tevékenységeiket. Például roma nemzetiségű tanulók külön osztályba járnak, külön iskolát tartanak fenn fogyatékossággal élő fiatalok részére, külön, speciális munkahelyeket rendeznek be megváltozott munkaképességű, vagy fogyatékossággal élő emberek számára. A szegregáció nem mindig rossz szándékból következik, gyakran jó szándék vezérli, például, hogy adjunk lehetőségeket védett csoportok számára, hogy védett környezetben boldogulhassanak, azonban gyakran gátolja az integrációt, állandósítja az elkülönülést és konzerválja, állandósítja a hátrányos helyzetű csoportok negatív megítélését, nehezíti az élethelyzet javítására tett célkitűzések elérését.

Társadalmi elfogadás és inklúzió
· A hátrányos helyzetű, a társadalom szokásos tevékenységeiből „kirekesztett” csoportokat elfogadásukért küzdenek, hogy a másik oldal úgy tisztelje őket, mint másokat, s tisztelje erőfeszítéseiket akkor is, ha azok az átlagostól kicsit eltérnek. Az elfogadás azt jelenti, hogy az adott, meglévő társadalmi környezetben tisztelem mások másságát, s elismerem részvételüket. Az inklúzió a társadalmi elfogadásnál többet jelent.
· Átalakítom a környezett úgy, hogy az a többi ember, az embereknek, az eddiginél egyre nagyobb csoportja számára is kényelmes legyen.
· Például, amikor iskolát, s tantervet építek, nemcsak nyitottá teszem az intézményt, az átlagtól különböző személyek számára, hanem úgy dolgozom ki a tanmenetet, úgy alakítom a pedagógusok szemléletét és felkészültségét, hogy abba biztosítsam minden ember saját képességeihez mért fejlődését. 

· A munkával kapcsolatban például már rég nem az a kérdés, hogy tud e megfelelően teljesíteni például egy kerekesszékkel közlekedő, hanem, hogy megtalálom-e a megfelelő helyre a megfelelő embert, s ha a munkakörben és munkahelyen egy kerekesszékkel élő foglalkoztatható (munkakörök, munkahelyek akadálymentesítése), akkor semmissé válnak az egyéb szempontok, csak a konkrét munkakörre vonatkozó alkalmasság számít. 

· Az integráció, vagy az inklúzió gyakorlata kölcsönös elvárásokat tartalmaz. Az integráció, vagy az elfogadás tartalma szerint a társadalom elvárja az alkalmazkodást a meglévő feltételekhez, s biztosítja a befogadást. 

· Az inklúzió tartalma szerint a társadalom és például egy mozgáskorlátozott ember kölcsönösen és ésszerűen alkalmazkodik egymáshoz és a társadalom a kölcsönös alkalmazkodás mellett azt várja el, hogy az egyén éppúgy, mint mások, tegyen annak érdekében, hogy magából a lehető legtöbbet kihozza. Nem azt várja el tehát, hogy pontosan ugyanúgy teljesítsen, mint a másik.

· Az inklúzió nem egy állapot, amit meg kell valósítani, hanem egy folyamat, amelyen mindig lehet tovább haladni. A munkakörök, a közlekedés, a szolgáltatások akadály-mentesíthetők, de akadály-mentesíthetők a szakképzés tananyagai is. Ha például a pékek-képzését nyelvileg átalakítjuk, a pékséget ezzel a nyelvi és jelrendszerrel (infografika, piktogramok, folyamatábrák egyszerű nyelven, amellyel a képzés és a munkafolyamat is leírható) összehangoljuk, tanulásban akadályozott és értelmi akadályozott emberek számára is elérhetővé tehetjük ezt a foglalkozást.

Ki a hibás? Az egyén, vagy a társadalom?
Ha találkozunk a társadalmi megkülönböztetés, és az integráció témakörével, gyakran felvetődik annak kérdése, hogy ki a hibás a kirekesztésért? Kinek kell megváltoznia? Kinek kell kezdeményeznie a változást? Kinek kell először lépnie?

· „Ha akadálymentes lenne az iroda, jelentkeznék, de úgysem az.” 

· „Ha a körülmények olyanok lennének, én is megpróbálnám, de így felesleges”

· „Ha akadálymentes lenne a színházunk, szívesen fogadnánk, de így hogy?”

· „Hívjanak és kínáljanak nekem való munkát, s majd akkor én is dolgozom”

Természetes ugyanis, hogy a szükséges alkalmazkodás kölcsönös, szükséges egyéni szinten, s a környezet szintjén is. 

Sohasem az a kérdés, hogy ki a hibás, s hogy kinek kell a feltételeket teljesítenie, hanem az, hogy mit tudok megtenni az alkalmazkodás érdekében, s ehhez mérten, mi az, az ésszerű alkalmazkodás, amit a másiktól elvárhatok.

A sikeres integráció kulcsa tehát a kölcsönös alkalmazkodás lehet, annak érdekében, hogy egy újfajta kooperatív kapcsolatba legyek a környezetemmel.

A szociálpolitika eszköztárának egyaránt céloznia kell az egyéni erőfeszítések támogatását, s a környezet átalakításának támogatását az alkalmazkodás érdekében.

A rehabilitáció komplex megközelítése
A rehabilitáció komplex megközelítése nem az integráció fogalmával került be a szakirodalomba, de az itt alkalmazott összefüggések használhatók az integráció fogalmával kapcsolatban is. A rehabilitáció végül is a társadalmi integrációt célozza.

A rehabilitáció komplex megközelítése értelmében nem elegendő, ha a rehabilitáció csupán a rehabilitálandó ember munkaképességét figyeli, figyelni kell még sok-sok területre (mentális felkészültség, szociális, társas környezet, önérvényesítés, egészségügyi állapot), mint a rehabilitáció területeire, és figyelni kell arra, hogy nem csak az embernek, hanem a környezetnek is meg kell változnia. 

A modern rehabilitációs megközelítésben tehát az integráció kétirányú folyamat, az egyik iránya a kliensközpontú irány, az egyén helyzetének megváltoztatására irányul, a másik iránya a társadalomközpontú irány, amely az egyén környezetének átalakítását célozza.

Az integrációt erősítő és gátló tényezők

Pszichológiai szint 

A hátrányos helyzetű csoportok sajnos a megváltozott állapotból kialakuló társadalmi hátrány okán nehezebben férnek hozzá az iskolarendszer szolgáltatásaihoz, mentálhigiénés ismeretekhez, szolgáltatásokhoz, nehezebben vesznek át jó mintákat környezetüktől, mentális felkészültségük és érzelmi intelligenciájuk eltér  a többségi társadalom tagjaitól.Az egyéni szinten olyan kérdések merülnek fel az integráció pszichológiai síkját nézve, mint hogy mennyire vagyok felkészült arra, hogy jól kezeljem konfliktusaimat, hogy jól kezeljem a sikereimet és a kudarcaimat, megfelelően kezeljem kapcsolataimat annak érdekében, hogy céljaimat elérjem, hogy kapcsolati hálómat bővítsem, és átalakítsam annak érdekében, hogy az támogasson engem, ne pedig szembeszálljon velem.

A társadalmi szinten pedig a hátrányos helyzetű csoportokkal szembeni kirekesztés pszichológiai elemeinek oldásáról van szó. A jelenségvilágot gyakran kísérik előítéletek, burkolt elméletek, amelyek leggyakrabban nem közvetlen tapasztalásból származnak, hanem csak egymásnak a szocializáció során átadott vélekedésekből. Ilyen vélekedés például, hogy a kerekes-székes ember buta is, a megváltozott munkaképességű nem akar dolgozni, s ha dolgozik is, biztosan nem tud olyan teljesítményt nyújtani, mint egészséges társa. Mennyire befogadó mentálisan a társadalmi, vagy éppen a munkahelyi környezet? Mennyire támogató, barátságos a munkahely fizikai kialakítása, mennyire támogatóak a vezetők, a munkatársak? 
Szociális szint

A hátrányos helyzetű emberek kapcsolatai általában beszűkültek, szűkek, s jellemzően eléggé homogének. A kapcsolati háló a hasonló helyzetben lévő emberek csoportjára és a családra szűkül, nincsenek sporttársak, eltűntek a régi iskolatársak. A szociális háló pedig az, amely képes arra, hogy az embert a közösségi élet megfelelő szintjén megtartsa.

Az integráció szociális dimenzióban vizsgálva egyéni szinten jelenti a magunk támogató kapcsolati hálójának bővítését és minőségi átalakítását. Ez tudatos felkészülést igényel, egy támogató, sokszínű háló kialakítására van szükségünk, amellyel lehetőségeink megsokszorozódnak. A kapcsolatépítés színterei, alanyai lehetnek intézmények, amelyek támogatnak bennünket, a család, barátok, szomszédok, iskolatársak, rokonok, munkatársak, s megannyi más intézmény, csoport és személy.

Mindezt természetesen a környezet oldaláról is támogatnunk kell, támogatni kell a családot, a közösséget a támogató viselkedés kialakításában, s az intézményeket is abban, hogy a valódi problémához, szükségletekhez igazodva fejtsék ki tevékenységüket. 

Környezeti szint

A környezet is fogyatékos. Még a legtöbb közintézmény sincs felszerelve rámpákkal, az akadálymentesítés, az akadálymentes közlekedés nem megoldott. Az iskolák nincsenek felkészülve a fogyatékossággal élő, vagy sajátos igényekkel rendelkező tanulók fogadására, s ugyanígy a munkahelyek sem. Nem csak a fizikai hozzáférhetőség hiányzik, hanem a szemléleti is és az információk is. A legtöbb intézménynek nincsenek információi arról, hogyan tudnának például vak embernek szolgáltatni, s az információhiány általában félelmeket szül, félelmeket a befogadással szemben. Ezeket a félelmeket pedig igazából csak a közvetlen találkozások, a csoporttól szerzett közvetlen tapasztalat oldja.

Természetesen az integráció szempontjából rendkívül fontos a képzés, a munka, a támogató szolgáltatások akadálymentes hozzáférhetősége, akadálymentesen kialakított munkakörök, munkaeszközök, szolgáltatások, akadálymentesen kialakított képzések, az intézményeken belüli akadálymentes közlekedés. 

Mivel a környezetünk jellemzően nem akadálymentes, az egyének részéről is információra, közvetlen gyakorlásra van szükség annak érdekében, hogy a befogadóvá, hozzáférhetővé tett környezetet, munkakörnyezetet birtokba tudja venni. Meg kell ismernie lehetőségeit a környezet birtokbavételére. Milyen korszerű megoldások, eszközök, szolgáltatások vannak a piacon, amelyekkel én is tudok dolgozni, szórakozni, élni. Hogyan férhetek hozzá? 
Egészségügyi szint

Az integráció egészségügyi szintje jelenti egyéni szinten azt, hogy a saját egészségügyi állapotot, általános higiénét és kondíciót a lehető legjobb szintre hozzuk. Milyen korszerű segédeszközök vannak, milyen korszerű terápiák, szolgáltatások. Legyen meg a megfelelő egészségi és lelki kondíciónk. 
A környezeti oldalon pedig az ergonomikusan kialakított környezetről, egészségvédő munkakörülmények, a munkahelyi egészségügyi kockázatok mérsékléséről, az egészséget fizikailag (ergonómia, hozzáférhetőség) és lelkileg (tér berendezése, munkahelyi légkör) is támogató munkahelyi megoldásokról és programokról beszélhetünk. 

 ÖnérvényesítésA hátrányos helyzetű csoportok általában a tartós munkanélküliség pszichés következményeiből kifolyólag is csekély önérvényesítő képességgel rendelkeznek, csekély önbizalommal. Jellemző a tanult tehetetlenség állapota, mástól várják a konkrét segítséget. Az önérvényesítő képesség rehabilitációra szorul, legyen képes önálló erőfeszítésekre saját sorsának javítása érdekében. 

Az empowerment önérvényesítést jelent, a szociális munka gyakorlatában pedig képessé tételt. Arról van szó tulajdonképpen, hogy nem úgy kell segíteni, hogy pótoljuk a hátrányt, hanem hogy képessé tesszük az embert arra, hogy az alkalmazkodást önerőből tegye meg, fejlesszük önérvényesítő képességét. Például, nem munkát adunk a munka nélkül lévő embernek, hanem megtanítjuk neki, hogyan lesz képes eredményesen munkát szerezni. A környezeti oldalon ugyanerről van szó, a képessé tétel filozófiáját alapul véve támogatjuk a környezet ésszerű alkalmazkodását annak érdekében, hogy az befogadóvá váljék.

Foglalkozási rehabilitáció

A társadalmi integrációval kapcsolatban a figyelmünk nem korlátozódhat kizárólag a munka és a munkához vezető iskola és képzési rendszer világára. A foglalkozási rehabilitáció kitüntetett jelentőségű, mivel sok más fontos dologhoz (kultúra, szabadidő, egészség) csak a munka, a munkajövedelem megszerzésén keresztül vezet az út.

Megfelelő embert a megfelelő helyre. Ma már nem az a kérdés, hogy az egészségkárosodással érintett ember tud e megfelelően teljesíteni. Jól kialakított munkakörök, munkaeszközök alkalmazása mellett találhatunk olyan területeket, amelyek nem érintik a kiesett, vagy gyengébb képességeket, így ezeken a helyeken például egy látássérült ember is 100%-ot teljesít. A foglalkozási rehabilitáció mentén megfogalmazott környezeti célú rehabilitáció jelenti a munkahelyi alkalmazkodást, munkakörök elemzését átalakítását, a munkahelyi rugalmas megoldások alkalmazását, mint részmunkaidő, távmunka.

Mivel a munkához a iskolán, képzésen keresztül vezet az út, szükséges az oktatás átalakítása is, hogy az be tudja fogadni, az erős képességek mentén tudja támogatni az egyén fejlődését.

A foglalkozási rehabilitáció egyéni szinten képesés teszi az embereket a megfelelő munka kiválasztására, a képzettség megszerzésére, a munkában való folyamatos helytállásra. 

Mit szeretnének a megváltozott munkaképességű és fogyatékossággal élő emberek?

Normál munkakörülmények között, normál, befogadó környezetben, normál bérért normál elvárások mellett dolgozni.

Téves elképzelés, téves vélekedés hogy a megváltozott munkaképességűek otthon szeretnének dolgozni, ez nem igaz, társaságban, ugyanolyan körülmények között szeretnének dolgozni és tanulni, mint egészséges társaik.

Beilleszkedési terv

A társadalomba való visszailleszkedés embert próbáló feladat egyrészt azért, mert a végső eredmények nehezen láthatók, nehezen tűzünk ki távoli, de konkrét célokat, éppen ezért kis rész-célok kitűzésére van szükség, másrészt pedig azért, mert az eredmények egy része rajtuk múlik, a másik részében azonban számítunk másokra.

A beilleszkedést, a rövid távú célok kitűzését minden bizonnyal segíti, ha tudatosítjuk, számításba vesszük a saját helyzetünk értékelésével kapcsolatos szempontokat.

· Mik az erősségeim (fizikai, mentális, képzettségi vonatkozásban)

· Mik a gyenge pontjaim

· Mi az, amin tudok változtatni

· Mi az, amin nem

· Melyek azok az alkalmazkodási szempontok, amelyeket elvárhatok a környezetemtől (mentális, fizikai környezeti vonatkozásban) 

· Melyek azok az akadályok, amik a külvilágban érhetnek, s mit tudok kezdeni velük?

· Milyen segítő erőforrásokat tudok alkalmazni, kire támaszkodhatom?

· intézményes

· személyes erőforrások.
Egyéb háttér-információk
A megváltozott munkaképességűek helyzete

Európa lakosságának 10–15%-a minősül vagy nevezi magát megváltozott munkaképességűnek, akadályozottnak. Magyarországon mintegy 600-650 ezer megváltozott munkaképességű személy él, ez a népesség 6-6,5%.

A megváltozott munkaképességű emberek állapotuk miatt nehezebben tudnak beilleszkedni a társadalomba, életük során számos fizikai és társadalmi akadállyal, nehézséggel találkoznak, ezért érdemes tudatosan foglalkozni integrálódásukkal. A beilleszkedésük eredményességéhez az érintetteken kívül mind a társadalmi, mind a jogszabályi-intézményi környezet is szükséges.

 A társadalmi integráció elősegítésében az elsődleges szerepet a család, illetve a közvetlen környezet nyújtja, amely mellett elengedhetetlen a másodlagos szociális közösségek csoportja; úgymint az oktatási intézmények, a kortárs közösségek, a különféle kulturális és a szabadidő eltöltését szolgáló terek. Ezek az intézmények keretként szolgálják a megváltozott munkaképességű emberek integrálódását.
Társadalmi oldalról a megbecsültség, az elfogadás, az elismerés, valamint a társadalmi értékként való megjelenés szerepel. Ehhez szorosan kapcsolódik a munka világa, amelyben a munkavégzés, a munka végzésének típusa a mérvadó. 

Integrációs nehézségek
· A munkanélküliség a fogyatékossággal élőket átlagon felül sújtja. 
· Olyan munkahelyet, illetve munka-körülményeket (munkaeszközöket) kell biztosítani, ahol, és amelyekkel a megváltozott munkaképességű ember állapotának romlása nélkül tud dolgozni.
· Instabil szabályozási környezet és anyagi helyzet.

· Diszkrimináció.

· Fontos probléma a magyarországi álláskínálat nem megfelelő szerkezete. A résztvevők gyakran távmunkát vagy könnyebb megterhelésű négy-hat órás állást szeretnének végezni, de ezek kínálata rendkívül alacsony. Ráadásul ez ellentmondásos, mert
· A munkaadók – a társadalom többségéhez hasonlóan - nem eléggé informáltak a fogyatékossággal élőkkel kapcsolatban. Az sem ritka, hogy a munkaadók attól tartanak, hogy a fogyatékossággal magukra vagy másokra nézve veszélyesen dolgoznak, és könnyebben balesetet okoznak, mint a többiek. 

· Tény, hogy a munkahelyek a mai formájukban nem mindig alkalmasak a megváltozott munkaképességű emberek hatékony foglalkoztatására. 
· Megoldás lehet a célzott, speciális képzési programokban való részvételük, amelyekben kiemelt szerepet játszana a gyakorlat útján való tanulás.

· Az ép és fogyatékossággal élő emberek nem ismerik egymást

· Külön intézményrendszerben nőttek fel

· A jelenlegi speciális oktatási rendszer 18 éves kor után akar integrálni

· Az érzelmi intelligencia hiánya a mai társadalomban.

Felhasznált irodalom

· Kisari Károly: Fogyatékosok helyzete Magyarországon
· http://www.hfk.hu/docs/070327/reh.pdf (torzó)
· Laki Ildikó: Esélyek és lehetőségek a fogyatékos fiatalok és fiatal felnőttek társadalmi integrációjában

· Dr. Bánfalvy Csaba: A fogyatékos emberek és a munka világa

· KONETT belső szakmai anyagok

4. Diasor
Amit a trénernek el kell mondania a résztvevőknek

2.dia: Mi is az a társadalmi integráció?

A szegregáció, integráció, reintegráció, társadalmi befogadás és inklúzió fogalma

Társadalmi integráció

· A társadalmi integrációt a társadalomba való beilleszkedésként definiálhatjuk. Mindenképp kortól és földrajzi helyzettől is függ az, hogy kik azok, akik „tagjai” a társadalomnak, azaz a társadalom szokásos „normálisnak tartott” tevékenységeiben és az úgynevezett társadalmi munkamegosztásban részt vesznek, s kik azok, akik számára ez akadályozott. A társadalmi integráció célja, hogy például a megváltozott munkaképességű emberek a társadalom teljes értékű és társadalmilag elfogadott tagjai legyenek.
Társadalmi reintegráció

· A társadalmi reintegráció fogalma feltételezi, hogy az egyén valaha a társadalom elfogadott tagja volt, másokhoz szokásos módon járt iskolába, dolgozott, de egy esemény (baleset, betegség, a munkaképesség megváltozása, gyermekek vállalása) következtében elveszítette az „együtt mozgást” a társadalom többi tagjával, s egy átmeneti szakasz után újra feladattá válik a társadalomba való visszailleszkedés.

Szegregáció 

· A szegregáció fogalma elkülönülést, elkülönítést jelent. Arról a jelenségről van szó, amikor bizonyos csoportok a többiektől elkülönülve, elkülönítve végzik társadalmi tevékenységeiket. Például roma nemzetiségű tanulók külön osztályba járnak, külön iskolát tartanak fenn fogyatékossággal élő fiatalok részére, külön, speciális munkahelyeket rendeznek be megváltozott munkaképességű, vagy fogyatékossággal élő emberek számára. A szegregáció nem mindig rossz szándékból következik, gyakran jó szándék vezérli, például, hogy adjunk lehetőségeket védett csoportok számára, hogy védett környezetben boldogulhassanak, azonban gyakran gátolja az integrációt, állandósítja az elkülönülést és konzerválja, állandósítja a hátrányos helyzetű csoportok negatív megítélését, nehezíti az élethelyzet javítására tett célkitűzések elérését.

Társadalmi elfogadás és inklúzió

· A hátrányos helyzetű, a társadalom szokásos tevékenységeiből „kirekesztett” csoportokat elfogadásukért küzdenek, hogy a másik oldal úgy tisztelje őket, mint másokat, s tisztelje erőfeszítéseiket akkor is, ha azok az átlagostól kicsit eltérnek. Az elfogadás azt jelenti, hogy az adott, meglévő társadalmi környezetben tisztelem mások másságát, s elismerem részvételüket. Az inklúzió a társadalmi elfogadásnál többet jelent.
· Átalakítom a környezett úgy, hogy az a többi ember, az embereknek, az eddiginél egyre nagyobb csoportja számára is kényelmes legyen.
· Például, amikor iskolát, s tantervet építek, nemcsak nyitottá teszem az intézményt, az átlagtól különböző személyek számára, hanem úgy dolgozom ki a tanmenetet, úgy alakítom a pedagógusok szemléletét és felkészültségét, hogy abba biztosítsam minden ember saját képességeihez mért fejlődését. 

· A munkával kapcsolatban például már rég nem az a kérdés, hogy tud e megfelelően teljesíteni például egy kerekesszékkel közlekedő, hanem, hogy megtalálom-e a megfelelő helyre a megfelelő embert, s ha a munkakörben és munkahelyen egy kerekesszékkel élő foglalkoztatható (munkakörök, munkahelyek akadálymentesítése), akkor semmissé válnak az egyéb szempontok, csak a konkrét munkakörre vonatkozó alkalmasság számít. 

· Az integráció, vagy az inklúzió gyakorlata kölcsönös elvárásokat tartalmaz. Az integráció, vagy az elfogadás tartalma szerint a társadalom elvárja az alkalmazkodást a meglévő feltételekhez, s biztosítja a befogadást. 

· Az inklúzió tartalma szerint a társadalom és például egy mozgáskorlátozott ember kölcsönösen és ésszerűen alkalmazkodik egymáshoz és a társadalom a kölcsönös alkalmazkodás mellett azt várja el, hogy az egyén éppúgy, mint mások, tegyen annak érdekében, hogy magából a lehető legtöbbet kihozza. Nem azt várja el tehát, hogy pontosan ugyanúgy teljesítsen, mint a másik.

· Az inklúzió nem egy állapot, amit meg kell valósítani, hanem egy folyamat, amelyen mindig lehet tovább haladni. A munkakörök, a közlekedés, a szolgáltatások akadály-mentesíthetők, de akadály-mentesíthetők a szakképzés tananyagai is. Ha például a pékek-képzését nyelvileg átalakítjuk, a pékséget ezzel a nyelvi és jelrendszerrel (infografika, piktogramok, folyamatábrák egyszerű nyelven, amellyel a képzés és a munkafolyamat is leírható) összehangoljuk, tanulásban akadályozott és értelmi akadályozott emberek számára is elérhetővé tehetjük ezt a foglalkozást.

3.dia: Komplex megközelítés
Ki a hibás? Az egyén, vagy a társadalom?
Ha találkozunk a társadalmi megkülönböztetés, és az integráció témakörével, gyakran felvetődik annak kérdése, hogy ki a hibás a kirekesztésért? Kinek kell megváltoznia? Kinek kell kezdeményeznie a változást? Kinek kell először lépnie?

· „Ha akadálymentes lenne az iroda, jelentkeznék, de úgysem az.” 

· „Ha a körülmények olyanok lennének, én is megpróbálnám, de így felesleges”

· „Ha akadálymentes lenne a színházunk, szívesen fogadnánk, de így hogy?”

· „Hívjanak és kínáljanak nekem való munkát, s majd akkor én is dolgozom”

Természetes ugyanis, hogy a szükséges alkalmazkodás kölcsönös, szükséges egyéni szinten, s a környezet szintjén is. 

Sohasem az a kérdés, hogy ki a hibás, s hogy kinek kell a feltételeket teljesítenie, hanem az, hogy mit tudok megtenni az alkalmazkodás érdekében, s ehhez mérten, mi az, az ésszerű alkalmazkodás, amit a másiktól elvárhatok.

A sikeres integráció kulcsa tehát a kölcsönös alkalmazkodás lehet, annak érdekében, hogy egy újfajta kooperatív kapcsolatba legyek a környezetemmel.

A szociálpolitika eszköztárának egyaránt céloznia kell az egyéni erőfeszítések támogatását, s a környezet átalakításának támogatását az alkalmazkodás érdekében.

A rehabilitáció komplex megközelítése
A rehabilitáció komplex megközelítése nem az integráció fogalmával került be a szakirodalomba, de az itt alkalmazott összefüggések használhatók az integráció fogalmával kapcsolatban is. A rehabilitáció végül is a társadalmi integrációt célozza.

A rehabilitáció komplex megközelítése értelmében nem elegendő, ha a rehabilitáció csupán a rehabilitálandó ember munkaképességét figyeli, figyelni kell még sok-sok területre (mentális felkészültség, szociális, társas környezet, önérvényesítés, egészségügyi állapot), mint a rehabilitáció területeire, és figyelni kell arra, hogy nem csak az embernek, hanem a környezetnek is meg kell változnia. 

A modern rehabilitációs megközelítésben tehát az integráció kétirányú folyamat, az egyik iránya a kliensközpontú irány, az egyén helyzetének megváltoztatására irányul, a másik iránya a társadalomközpontú irány, amely az egyén környezetének átalakítását célozza.

4-8.dia: Az integrációt befolyásoló tényezők
Az integrációt erősítő és gátló tényezők

Pszichológiai szint 

A hátrányos helyzetű csoportok sajnos a megváltozott állapotból kialakuló társadalmi hátrány okán nehezebben férnek hozzá az iskolarendszer szolgáltatásaihoz, mentálhigiénés ismeretekhez, szolgáltatásokhoz, nehezebben vesznek át jó mintákat környezetüktől, mentális felkészültségük és érzelmi intelligenciájuk eltér a társadalom „sikeresnek mondott” tagjaikétól. 
Az egyéni szinten olyan kérdések merülnek fel az integráció pszichológiai síkját nézve, mint hogy mennyire vagyok felkészült arra, hogy jól kezeljem konfliktusaimat, hogy jól kezeljem a sikereimet és a kudarcaimat, megfelelően kezeljem kapcsolataimat annak érdekében, hogy céljaimat elérjem, hogy kapcsolati hálómat bővítsem, és átalakítsam annak érdekében, hogy az támogasson engem, ne pedig szembeszálljon velem.

A társadalmi szinten pedig a hátrányos helyzetű csoportokkal szembeni kirekesztés pszichológiai elemeinek oldásáról van szó. A jelenségvilágot gyakran kísérik előítéletek, burkolt elméletek, amelyek leggyakrabban nem közvetlen tapasztalásból származnak, hanem csak egymásnak a szocializáció során átadott vélekedésekből. Ilyen vélekedés például, hogy a kerekes-székes ember buta is, a megváltozott munkaképességű nem akar dolgozni, s ha dolgozik is, biztosan nem tud olyan teljesítményt nyújtani, mint egészséges társa. Mennyire befogadó mentálisan a társadalmi, vagy éppen a munkahelyi környezet? Mennyire támogató, barátságos a munkahely fizikai kialakítása, mennyire támogatóak a vezetők, a munkatársak? 
Szociális szint

A hátrányos helyzetű emberek kapcsolatai általában beszűkültek, szűkek, s jellemzően eléggé homogének. A kapcsolati háló a hasonló helyzetben lévő emberek csoportjára és a családra szűkül, nincsenek sporttársak, eltűntek a régi iskolatársak. A szociális háló pedig az, amely képes arra, hogy az embert a közösségi élet megfelelő szintjén megtartsa.

Az integráció szociális dimenzióban vizsgálva egyéni szinten jelenti a magunk támogató kapcsolati hálójának bővítését és minőségi átalakítását. Ez tudatos felkészülést igényel, egy támogató, sokszínű háló kialakítására van szükségünk, amellyel lehetőségeink megsokszorozódnak. A kapcsolatépítés színterei, alanyai lehetnek intézmények, amelyek támogatnak bennünket, a család, barátok, szomszédok, iskolatársak, rokonok, munkatársak, s megannyi más intézmény, csoport és személy.

Mindezt természetesen a környezet oldaláról is támogatnunk kell, támogatni kell a családot, a közösséget a támogató viselkedés kialakításában, s az intézményeket is abban, hogy a valódi problémához, szükségletekhez igazodva fejtsék ki tevékenységüket. 

Környezeti szint

A környezet is fogyatékos. Még a legtöbb közintézmény sincs felszerelve rámpákkal, az akadálymentesítés, az akadálymentes közlekedés nem megoldott. Az iskolák nincsenek felkészülve a fogyatékossággal élő, vagy sajátos igényekkel rendelkező tanulók fogadására, s ugyanígy a munkahelyek sem. Nem csak a fizikai hozzáférhetőség hiányzik, hanem a szemléleti is és az információk is. A legtöbb intézménynek nincsenek információi arról, hogyan tudnának például vak embernek szolgáltatni, s az információhiány általában félelmeket szül, félelmeket a befogadással szemben. Ezeket a félelmeket pedig igazából csak a közvetlen találkozások, a csoporttól szerzett közvetlen tapasztalat oldja.

Természetesen az integráció szempontjából rendkívül fontos a képzés, a munka, a támogató szolgáltatások akadálymentes hozzáférhetősége, akadálymentesen kialakított munkakörök, munkaeszközök, szolgáltatások, akadálymentesen kialakított képzések, az intézményeken belüli akadálymentes közlekedés. 

Mivel a környezetünk jellemzően nem akadálymentes, az egyének részéről is információra, közvetlen gyakorlásra van szükség annak érdekében, hogy a befogadóvá, hozzáférhetővé tett környezetet, munkakörnyezetet birtokba tudja venni. Meg kell ismernie lehetőségeit a környezet birtokbavételére. Milyen korszerű megoldások, eszközök, szolgáltatások vannak a piacon, amelyekkel én is tudok dolgozni, szórakozni, élni. Hogyan férhetek hozzá? 

Egészségügyi szint

Az integráció egészségügyi szintje jelenti egyéni szinten azt, hogy a saját egészségügyi állapotot, általános higiénét és kondíciót a lehető legjobb szintre hozzuk. Milyen korszerű segédeszközök vannak, milyen korszerű terápiák, szolgáltatások. Legyen meg a megfelelő egészségi és lelki kondíciónk. 

A környezeti oldalon pedig az ergonomikusan kialakított környezetről, egészségvédő munkakörülmények, a munkahelyi egészségügyi kockázatok mérsékléséről, az egészséget fizikailag (ergonómia, hozzáférhetőség) és lelkileg (tér berendezése, munkahelyi légkör) is támogató munkahelyi megoldásokról és programokról beszélhetünk. 

Empowerment

A hátrányos helyzetű csoportok általában a tartós munkanélküliség pszichés következményeiből kifolyólag is csekély önérvényesítő képességgel rendelkeznek, csekély önbizalommal. Jellemző a tanult tehetetlenség állapota, mástól várják a konkrét segítséget. Az önérvényesítő képesség rehabilitációra szorul, legyen képes önálló erőfeszítésekre saját sorsának javítása érdekében. 

Az empowerment önérvényesítést jelent, a szociális munka gyakorlatában pedig képessé tételt. Arról van szó tulajdonképpen, hogy nem úgy kell segíteni, hogy pótoljuk a hátrányt, hanem hogy képessé tesszük az embert arra, hogy az alkalmazkodást önerőből tegye meg, fejlesszük önérvényesítő képességét. Például, nem munkát adunk a munka nélkül lévő embernek, hanem megtanítjuk neki, hogyan lesz képes eredményesen munkát szerezni. A környezeti oldalon ugyanerről van szó, a képessé tétel filozófiáját alapul véve támogatjuk a környezet ésszerű alkalmazkodását annak érdekében, hogy az befogadóvá váljék.

Foglalkozási rehabilitáció

A társadalmi integrációval kapcsolatban a figyelmünk nem korlátozódhat kizárólag a munka és a munkához vezető iskola és képzési rendszer világára. A foglalkozási rehabilitáció kitüntetett jelentőségű, mivel sok más fontos dologhoz (kultúra, szabadidő, egészség) csak a munka, a munkajövedelem megszerzésén keresztül vezet az út.

Megfelelő embert a megfelelő helyre. Ma már nem az a kérdés, hogy az egészségkárosodással érintett ember tud e megfelelően teljesíteni. Jól kialakított munkakörök, munkaeszközök alkalmazása mellett találhatunk olyan területeket, amelyek nem érintik a kiesett, vagy gyengébb képességeket, így ezeken a helyeken például egy látássérült ember is 100%-ot teljesít. A foglalkozási rehabilitáció mentén megfogalmazott környezeti célú rehabilitáció jelenti a munkahelyi alkalmazkodást, munkakörök elemzését átalakítását, a munkahelyi rugalmas megoldások alkalmazását, mint részmunkaidő, távmunka.

Mivel a munkához a iskolán, képzésen keresztül vezet az út, szükséges az oktatás átalakítása is, hogy az be tudja fogadni, az erős képességek mentén tudja támogatni az egyén fejlődését.

A foglalkozási rehabilitáció egyéni szinten képesés teszi az embereket a megfelelő munka kiválasztására, a képzettség megszerzésére, a munkában való folyamatos helytállásra. 

Mit szeretnének a megváltozott munkaképességű és fogyatékos emberek?

Normál munkakörülmények között, normál, befogadó környezetben, normál bérért normál elvárások mellett dolgozni.

Téves elképzelés, téves vélekedés hogy a megváltozott munkaképességűek otthon szeretnének dolgozni, ez nem igaz, társaságban, ugyanolyan körülmények között szeretnének dolgozni és tanulni, mint egészséges társaik.

További információ és háttéranyag: az 5.nap „Beilleszkedési terv” (9.) gyakorlathoz
Beilleszkedési terv

A társadalomba való visszailleszkedés embert próbáló feladat egyrészt azért, mert a végső eredmények nehezen láthatók, nehezen tűzünk ki távoli, de konkrét célokat, éppen ezért kis rész-célok kitűzésére van szükség, másrészt pedig azért, mert az eredmények egy része rajtuk múlik, a másik részében azonban számítunk másokra.

A beilleszkedést, a rövid távú célok kitűzését minden bizonnyal segíti, ha tudatosítjuk, számításba vesszük a saját helyzetünk értékelésével kapcsolatos szempontokat.

· Mik az erősségeim (fizikai, mentális, képzettségi vonatkozásban)

· Mik a gyenge pontjaim

· Mi az, amin tudok változtatni

· Mi az, amin nem

· Melyek azok az alkalmazkodási szempontok, amelyeket elvárhatok a környezetemtől (mentális, fizikai környezeti vonatkozásban) 

· Melyek azok az akadályok, amik a külvilágban érhetnek, s mit tudok kezdeni velük?

· Milyen segítő erőforrásokat tudok alkalmazni, kire támaszkodhatom?

· intézményes

· személyes erőforrások.
5. Tréneri instrukciók

Gyakorlatok leírása
	Cím
	Számunkra mi a társadalmi reintegráció? (1. gyakorlat)

	Cél
	· Ráhangolódás a témára

· Együttműködés kialakítása

· Aktív figyelem

	Sorszám
	Feladat lépései
	Időigény

	1. 
	Két csoport alakítása 
	3’

	2. 
	Feladat kiadása: „Mindenki gondolja át, és a saját csoportjában készítsen egy közös rajzot arról, hogy számára mi a társadalmi reintegráció! Rajzolás közben nem beszélhetnek egymással.„

Csoportmunka
	20’

	3. 
	„Mindenki beszélje meg a csoportjában, hogy mit miért rajzolt úgy, és minek mi az értelme a rajzban.”

Csoportmunka
	

	4. 
	„Mindenki írja a társadalmi reintegrációra vonatkozó legfontosabb elemeket három szóban a rajzra!”
	

	5. 
	A két kiscsoport az egész nagycsoportnak bemutatja a rajzát.

Plenáris munka
	15’

	Résztvevők

A nagycsoport tagjai


	Időigény

40 perc

	Alkalmazási terület

Bevezető, ráhangoló gyakorlat

	Korlátok, javaslatok

· Figyeljünk arra, hogy a kiscsoportos munkánál mindenki aktív legyen 

· A plenáris prezentációnál a nagycsoport többi tagjai csak értelmező kérdéseket tehetnek fel, a rajzok tartalmával ne vitatkozzanak

	Eszközök

· A/3-as lapok

· Filctollak 


	Cím
	A beilleszkedés nehézségei, akadályai
(2. gyakorlat)

	Cél
	· A beilleszkedés nehézségeinek, akadályainak felismerése és azonosítása
· Belevonódás erősítése

	Sorszám
	Feladat lépései
	Időigény

	1. 
	A résztvevőknek kiosztjuk a feladatlapot, és kiadjuk a feladatot: „Mindenki gondolja át, és készítsen egy listát arról, hogy milyen nehézségeket, akadályokat tapasztal a társadalmi beilleszkedés során?„

Egyéni kitöltés
	15’

	2. 
	A résztvevők TCS-be rendeződnek.

Az egyéni listák megbeszélése TCS-kben.

Csoportmunka
	15’

	Résztvevők

A kiscsoport tagjai


	Időigény

30 perc


	Alkalmazási terület

A társadalmi reintegrációban való elmélyülés fejlesztése, beilleszkedési nehézségek azonosítása, akadályok felismerése

	Korlátok, javaslatok

· Figyeljünk oda, és hívjuk fel a figyelmet arra, hogy most CSAK az akadályokat, nehézségeket kell azonosítani.

	Eszközök

· Feladatlap

· Íróeszközök


	Cím
	Amit a legnagyobb nehézségnek tartok
(3. gyakorlat)

	Cél
	Egyéni gondolatok plenáris megbeszélése

	Sorszám
	Feladat lépései
	Időigény

	1. 
	Feladatkiadás
	5’

	2. 
	Az előző nap elvégzett egyéni gyűjtésből mindenki kiemel egy-egy gondolatot, és azt plenáris környezetben elmondja a többieknek.
Az elmondott gondolatot post-iten kiragasztja egy közös flipchart papírra
	25’

	3. 
	Az összegyűjtött nehézségek csoportosítása, szintetizálása két önkéntes segítségével
	10’

	Résztvevők

Nagycsoport tagjai.



	Időigény

40 perc


	Alkalmazási terület

A beilleszkedési nehézségek, akadályok felismerése

Kiváltó okai



	Korlátok, javaslatok

Aktívan segítsük az önkéntesek munkáját.

	Eszközök 

· flipchart



	Cím
	Hogyan kezeljük a beilleszkedés során tapasztalt nehézségeket, akadályokat?
(4. gyakorlat)

	Cél
	· Integrációs akadályok felismerése és azonosítása

· Beilleszkedési megoldások átgondolása és gyűjtése


	Sorszám
	Feladat lépései
	Időigény

	1. 
	Feladat kiadása
	5’

	2. 
	Egyéni munkában mindenki átgondolja, hogy az egyéni gyűjtésben összeszedett integrációs akadályokat hogyan szokta kezelni vagy hogyan kezelné.
Egyéni munka
	20’

	3. 
	A résztvevők TCS-be rendeződnek, a  TCS-k megbeszélik a kezelési módokat
	10’

	Résztvevők

A kiscsoport tagjai

	Időigény

35 perc

	Alkalmazási terület

A beilleszkedési nehézségekben való elmélyülés fejlesztése, megoldási módok azonosítása, kezelési technikák átgondolása, összegyűjtése, felismerése

	Korlátok, javaslatok

· Figyeljünk oda, hogy mindenki szabadon el tudja mondani a véleményét, a kezelési technikáknál a többiek ne kommentálják, kritizálják az elhangzottakat



	Eszközök

· -


	Cím
	Hogyan kezeljük a beilleszkedés során tapasztalt nehézségeket, akadályokat? (folytatás)
(5. gyakorlat)

	Cél
	· Integrációs akadályok felismerése és azonosítása

· Beilleszkedési megoldások átgondolása és gyűjtése


	Sorszám
	Feladat lépései
	Időigény

	1. 
	Feladat kiadása
	5’

	2. 
	A résztvevők egymás után ismertetik és post-iten kiragasztják egy közös flipchartra a beilleszkedés során tapasztalt akadályokra, nehézségekre egyéni munkában összeszedett kezelési módjaikat.
Egyéni munka
	25’

	3. 
	Az egyéni kezelési módok plenáris összegzése, szintetizálása két önként jelentkező segítségével.
	10’

	Résztvevők

A nagycsoport tagjai

	Időigény

40 perc

	Alkalmazási terület

A beilleszkedési nehézségekben való elmélyülés fejlesztése, megoldási módok azonosítása, kezelési technikák átgondolása, összegyűjtése, felismerése

	Korlátok, javaslatok

· Aktívan segítsük a szintetizálást.


	Eszközök

· Flipchart
· Post-it

· Filctollak


	Cím
	Miben kell nekem megváltoznom?
3x, óránként
(6. gyakorlat)

	Cél
	A bennünk lévő és a környezetünkben lévő integrációs akadályok azonosítása és szétválasztása

	Sorszám
	Feladat lépései
	Időigény

	1. 
	Feladatkiadás: „A résztvevők gondolják és, és írják le, hogy a beilleszkedési akadályok kezelése során mi az, amiben nekik kell megváltozni, amit a jövőben másképp kell csinálnia vagy máshogy kell viselkednie ahhoz, hogy jobban tudjon integrálódni!” „Konkrét dolgokra, helyzetekre gondoljanak!”

Egyéni munka
	10’

	2. 
	A résztvevők TCS-be rendeződnek, és megbeszélik az egyéni gondolataikat. A megbeszéltek szintetizálása, feldolgozása.

TCS munka
	20’

	Résztvevők

Az ideális 16-20 fős csoport


	Időigény

30 perc


	Alkalmazási terület

A beilleszkedési nehézségekben való elmélyülés fejlesztése, megoldási módok azonosítása, kezelési technikák átgondolása, összegyűjtése, felismerése.


	Korlátok, javaslatok

A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe be is kapcsolódhat.
Figyeljünk oda, hogy mindenképpen KONKRÉT változásokat és viselkedéseket gyűjtsenek össze, ne általánosságokat.

	Eszközök –




	Cím
	Miben kell nekem megváltoznom? 
(7. gyakorlat – a 6. gyakorlat folytatása)

	Cél
	A bennünk lévő és a környezetünkben lévő integrációs akadályok azonosítása és szétválasztása

	Sorszám
	Feladat lépései
	Időigény

	1. 
	A TCS-k prezentálják a 6. gyakorlat során megbeszéltek eredményét plenáris környezetben egy-egy flipcharton.
	15’

	2. 
	Plenáris feldolgozás, az elhangzott, szükséges változások csoportosítása, szintetizálása két önként jelentkező segítségével.
Plenáris munka
	20’

	Résztvevők

Nagycsoport tagjai


	Időigény

35 perc


	Alkalmazási terület

A beilleszkedési nehézségekben való elmélyülés fejlesztése, megoldási módok azonosítása, kezelési technikák átgondolása, összegyűjtése, felismerése.


	Korlátok, javaslatok

Aktívan segítsük az önkéntes jelentkezőket.

	Eszközök 
· Flipchart

· Filctollak




	Cím
	Miben kell a környezetnek, társadalomnak megváltoznia?
3x, óránként
(8. gyakorlat)

	Cél
	A bennünk lévő és a környezetünkben lévő integrációs akadályok azonosítása és szétválasztása

	Sorszám
	Feladat lépései
	Időigény

	1. 
	Feladatkiadás: „Mindenki gondolja át, és írja le, hogy a beilleszkedési akadályok kezelése során mi az, amiben a környezetnek, a társadalomnak kell megváltoznia!” „Konkrét dolgokra, helyzetekre gondoljanak!”

Egyéni munka
	10’

	2. 
	A résztvevők TCS-be rendeződnek, és megbeszélik az egyéni gondolataikat. A megbeszéltek szintetizálása, feldolgozása.

TCS munka
	20’

	Résztvevők

Az ideális 16-20 fős csoport


	Időigény

30 perc


	Alkalmazási terület

A beilleszkedési nehézségekben való elmélyülés fejlesztése, megoldási módok azonosítása, kezelési technikák átgondolása, összegyűjtése, felismerése.


	Korlátok, javaslatok

A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe be is kapcsolódhat.
Figyeljünk oda, hogy mindenképpen KONKRÉT változásokat gyűjtsenek össze, ne általánosságokat.

	Eszközök –




	Cím
	Beilleszkedési terv készítése
(9. gyakorlat)

	Cél
	· A társadalmi reintegráció során tanultak alkalmazása
· Saját beilleszkedésünk fejlesztése

	Sorszám
	Feladat lépései
	Időigény

	1. 
	A tréner ismerteti a beilleszkedési terv elemeit, tartalmát (lásd. 5.feladatlap)
	10’

	2. 
	Egyéni munkában minden résztvevő összeállítja a saját beilleszkedési tervét
	15’

	3. 
	A résztvevők TCS-kben csoportosulnak, és megbeszélik az egyéni terveket
	20’

	Résztvevők

A nagycsoport tagjai

	Időigény

40 perc

	Alkalmazási terület

Saját társadalmi beilleszkedésünk fejlesztése

	Korlátok, javaslatok

A TCS-k munkájába fontos belehallgatni. A tréner, a mentorok és a szupervízorok osszák be egymás között, hogy ki, melyik TCS munkáját figyeli, ha kell, akár a beszélgetésbe be is kapcsolódhat.

	Eszközök

· -


	Cím
	Beilleszkedési terv készítése
(10. gyakorlat)

	Cél
	· A társadalmi reintegráció során tanultak alkalmazása
· Saját beilleszkedésünk fejlesztése

	Sorszám
	Feladat lépései
	Időigény

	1. 
	A 9. gyakorlat során elkészített egyéni beilleszkedési terv megbeszélése a mentorral
	15’

	Résztvevők

A csoport tagjai

	Időigény

15 perc / megbeszélés

	Alkalmazási terület

Saját társadalmi beilleszkedésünk célzott és tudatos fejlesztése

	Korlátok, javaslatok

A mentorok mindenkivel egyénileg foglalkozzanak, és az adott résztvevő személyes helyzetéhez alakítsák a beilleszkedési tervet.

Aktívan segítsék a résztvevőket.

	Eszközök

· -


	Cím
	Az Én Hálózatom

(Kiegészítő gyakorlat 1.)

	Cél
	· A társadalmi kapcsolatok fejlesztése

	Sorszám
	Feladat lépései
	Időigény

	1. 
	A képzés résztvevői gondolják át és gyűjtsék össze mindazokat a személyeket, ismerősöket, csoportokat, intézményeket, akiket ismernek, és akikre különböző igények és problémák esetén számíthatnak: 

· az összegyűjtött személyekhez rendeljék hozzá azokat az igényeket, problémákat, amelyekkel kifejezetten hozzájuk fordulna;

Milyen ügyben, ügyekben számíthatnak Önre más személyek?
Egyéni munka
	15’

	2. 
	A résztvevők TCS-kbe rendeződnek, és megbeszélik az egyéni gyűjtéseket.
	15’

	Résztvevők

A nagycsoport tagjai

	Időigény

30 perc

	Alkalmazási terület

Integráció, reintegráció

	Korlátok, javaslatok

· Figyeljünk oda, hogy mindenki aktívan dolgozzék;

· A TCS-k munkájába fontos belehallgatni. A tréner, a mentorok és a szupervízorok akár a beszélgetésbe be is kapcsolódhatnak.


	Cím
	Mit csinálnék másképp?

(Kiegészítő gyakorlat 2.)

	Cél
	· A korábbi személyes tapasztalatok felhasználása

	Sorszám
	Feladat lépései
	Időigény

	1. 
	A feladat kiadása: „Mindenki gondoljon egy olyan személyes beilleszkedési helyzetre, amelyet nem tudott jól megoldani, nem sikerült jól a beilleszkedés. Bármilyen helyzet lehet, egyszeri szituáció, munkahelyi, lakóhelyi környezet stb. Mindenki gondolja át, hogy: 

· miért nem sikerült, és
· mi az, amit ma már máshogy tenne, mitől lenne ma sikeresen megoldható ugyanez a helyzet?
	5’

	2. 
	Feladat végrehajtása

Egyéni munka
	10’

	3. 
	A résztvevők plenárisan ismertetik saját munkájukat.
	15’

	Résztvevők

A nagycsoport tagjai

	Időigény

30 perc

	Alkalmazási terület

Integráció, reintegráció

	Korlátok, javaslatok

· Figyeljünk oda, hogy a plenáris ismertetés során a többi résztvevő ne kritizálja az elhangzottakat, hanem  pozitív megerősítés formájában mondják el javaslataikat.


	Cím
	Írásos érvelés – érzékenyítő gyakorlat

(Kiegészítő gyakorlat 3.)

	Cél
	· A korábbi személyes tapasztalatok felhasználása

	Sorszám
	Feladat lépései
	Időigény

	1. 
	Az alaphelyzet ismertetése:  „Mindenki képzelje el, hogy egy mozgáskorlátozott be szeretne iratkozni egy sportklubba / edzőterembe, de úgy érzi, hogy nem fogadnák szívesen – előzetesen beszélt a vezetővel, és az udvariasan, de lebeszélte róla.”
„A feladat egy levél írása a sportklub vezetőjének, amelyben mindenki részletezi és kifejti, hogy 

· miért szeretne oda járni, 

· hogyan tudna ő alkalmazkodni a feltételekhez, és
· mi az, amit a többi sportolótól is elvárna ennek érdekében.”
	10’

	2. 
	Feladat végrehajtása, levél megírása
Egyéni munka
	20’

	3. 
	Két önként jelentkező felolvassa a levelét, plenáris megbeszélés.
	15’

	Résztvevők

A nagycsoport tagjai

	Időigény

45 perc

	Alkalmazási terület

Integráció, reintegráció

	Korlátok, javaslatok

· Figyeljünk oda, hogy a plenáris ismertetés során a többi résztvevő ne kritizálja az elhangzottakat, hanem pozitív megerősítés formájában mondják el javaslataikat.

	Eszközök

· A/4-es lapok


	Cím
	Beilleszkedési terv készítése

(Vizsgagyakorlat)

	Cél
	· A társadalmi reintegráció képességének erősítése

	Sorszám
	Feladat lépései
	Időigény

	4. 
	A vizsga menetének ismertetése:

„A résztvevők 3-4 (a létszámtól függően) kiscsoportban fognak dolgozni. Mindegyik kiscsoportnak kell készítenie egy beilleszkedési tervet. A szituációk a következők: 

· mozgáskorlátozott személy sportklubba / edzőterembe szeretne járni, de úgy érzi, hogy állapota miatt nem fogadnák szívesen;

· új munkahelyre kerülünk, ahol nincs más megváltozott munkaképességű dolgozó, és úgy érezzük, hogy emiatt nehéz lesz beilleszkednünk;

· szeretnénk nyaralni menni egy olyan turistacsoporttal, és úgy érezzük, hogy állapotunk feszélyezné a csoportot.

Egy flipchartra dolgozzanak, amit majd utána az egész nagycsoport számára kell prezentálni. Ez a vizsga, a kidolgozás és a prezentálás alapján lesz az értékelés.”
	10’

	5. 
	Helyzet húzása
	3’

	6. 
	Feladat végrehajtása
	15’

	7. 
	Prezentálás csoportonként
	15’

	8. 
	Tréneri értékelés 
	15’

	Résztvevők

A nagycsoport tagjai

	Időigény

60 perc

	Alkalmazási terület

Integráció, reintegráció

	Korlátok, javaslatok

· Figyeljünk oda, hogy mindenki aktívan dolgozzék;

· Az értékelés kiscsoportokra vonatkozzék, NE az egyes személyekre;

· Az értékelés során pozitív visszacsatolásokat adjunk.


6. Feladatlapok

A tananyagot készítette a Konett Team tananyaga alapján

a TÁMOP-5.3.8-11/A1-2012-0001 számú kiemelt projektet megvalósító konzorcium

A projekt az Eurépai Unié timogatasaval, az Eurdpai
Szocialis Alap tarsfinanszirozasaval valosul meg.



